**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Noorte puude kujunduslõikus** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Haljastus-, arboristi- ja ehitusettevõtete töötajad, kohalike omavalitsuste haljastustöötajad ja –ametnikud.  Metsandus- ja aiandusvaldkonnas töötavad aegunud oskustega või erialase hariduseta isikud.  ESF vahenditest rahastatavate koolituskohtade puhul on eelistatud osalejad, kellel puudub keskharidus või on aegunud oskustega tööealine isik vanuses 50+.  Grupi suurus: 9 inimest  **Õppe alustamise nõuded:** Soovituslikult eelnevad teadmised metsandus- ja/või aiandusvaldkonnas. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   1. Teeb puittaimede kujunduslõikust, lähtudes puu bioloogiast ja liigilisest eripärast ning majandamissuunast, kasutades sobivaid töövahendeid ja ohutuid töövõtteid. 2. käitleb õigesti tekkivaid jäätmeid. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard Arborist, tase 4. Kutsestandardi tähis: 16-06122018-5.2/5k  Vastutav kutsenõukogu: Metsanduse Kutsenõukogu. Otsus: 13/ 06.12.2018. Kompetents B.2.3 Puittaimede lõikamine ja raie. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Sihtrühma valikul on eesmärgiks aegunud oskuste või erialase hariduseta inimeste tööhõive võimaluste suurendamine uute oskuste omandamise tulemusena.  Sihtrühma valikul on lähtutud OSKA raportitest. Näiteks prognoositakse raportis arboristide, kui uue kasvava kutseala, vajaduse kasvu. Arboristid ja teised sihtrühmas nimetatud ametikohtadel töötavad isikud vajavad puuhooldustööde oskusi, kuna valdkond on kiiresti arenev. Noorte puude kujunduslõikuse oskuse omandamine või oskuse värskendamine on sihtrühmale oluline, et tagada kõrge tase nii linnahaljastuses kui ka mujal valdkonnas. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **14** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **12** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  **Auditoorne õpe**   1. Puuhoolduse bioloogilised alused    1. Puu elukaar; hooldusvajadus elukaare erinevatel etappidel.    2. Puittaime ehitus ja talitlused: puu koed ja nende ülesanded; oksakrae ja koorehari.    3. Puuvõra ruumiline ehitus; okste väljumisnurgad ning alistussuhe 2. Puuhooldustöödel kasutatavad töövõtted: Lõiked, 3-etapiline oksaeemaldus; lõikesuund, lähtuvalt oksa väljumisnurgast. 3. Lõikused puu elukaare erinevatel etappidel, lähtuvalt majandamissuunast ja puu väärtusest; lõikusaeg ja lõikusintervall    1. Lõikuste liigid    2. Kujunduslõikus    3. Erinevate puuliikide lõikuse iseärasused   **Praktiline õpe**   1. Kasutatavad tööriistad ja nende valik; tööriistade hooldus ja desinfitseerimine. 2. Vabakujulise võraga noore puu kujunduslõikus 3. Nudipuu esmane ja korduslõikus 4. Noore vormipuu hoolduslõikus 5. Kujunduslõikusel kasutatavad tööriistad ja abivahendid ning nende hooldamine 6. Tekkinud jäätmete käitlemine 7. Õppekäik   **Õppekeskkonna kirjeldus:** Kaasaegsed klassiruumid õppeks vajaliku esitlustehnikaga, kooli park. Õppevahendid on oksasaed, käärid, redelid, ronimisvahendid, õppekäiguks kooli buss. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osalemine vähemalt 70% kontakttundides.  Õpiväljundite saavutamist hinnatakse praktilise tööga, mis seisneb puu kujunduslõikuse läbiviimises või selle simulatsioonis. Hinnatakse mitteeristavalt. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Marje Kask** – Luua Metsanduskooli arboristiõppe koordinaator, metsanduse ja aianduse kutseõpetaja alates 1995.  **Aino Mölder** –– Luua Metsanduskooli meisterõpetaja, arboristide koolitaja alates 2007.  **Einar Must:** kutsetunnistusega arborist; arboristide koolitaja aastast 2007, Luua Metsanduskooli vanemõpetaja, kutsetunnistusega Euroopa puuhooldustöötaja.  **Sulev Järve:** Tallinna Keskkonna- ja Kommunaalameti metsavaht-dendroloog  **Tiit Pajuste**: kutsetunnistusega arborist, Luua Metsanduskooli arboristiõppe õpetaja |

**Õppekava koostaja:**

*/ees- ja perenimi, amet, e-mail/*

Marje Kask, Arboristiõppe koordinaator, marje.kask@luua.ee